ออมสินขายสลาก3ปีลุ้นรางวัล400ล้าน
ออมสินเปิดขายสลากออมสินพิเศษอายุ 3 ปี ลุ้นรางวัลเดือนละ 400 ล้านบาท ทองอีกเดือนละ 5 แสนบาท
20 ก.ค. 2554

ออมสินเปิดขายสลากออมสินพิเศษอายุ 3 ปี ลุ้นรางวัลเดือนละ 400 ล้านบาท ทองอีกเดือนละ 5 แสนบาท
นายเลอศักดิ์ จุลเทศ ผู้อำนวยการธนาคารออมสิน กล่าวว่า ตั้งแต่วันนี้ ถึงวันที่ 15 พ.ย.นี้ ธนาคารจะเปิดขายสลากออมสินพิเศษอายุ 3 ปี จำหน่ายราคาหน่วยละ 50 บาท โดยหากถือครบกำหนดจะได้รับดอกเบี้ยหน่วยละ 3.75 บาทและสามารถไถ่ถอนก่อนครบกำหนดได้ เมื่อถึงครบ 3 เดือนขึ้นไป 
นอกจากนี้ ผู้ถือสลากยังมีสิทธิลุ้นรับรางวัลในทุกวันที่ 16 ของทุกเดือน เป็นเวลา 36 เดือนติดต่อกัน มูลค่ารางวัลรวมไม่ต่ำกว่าเดือนละ  400 ล้านบาท เงินรางวัลที่ 1 สูงสุด 10 ล้านบาท มี 3 รางวัล นอกจากนี้ ยังมีสิทธิ์ลุ้นรางวัลทองคำแท่งเป็นพิเศษ อีกรางวัลละ 500,000 บาท จำนวน 36 รางวัล หรือเดือนละ 1 รางวัล
นายเลอศักดิ์ กล่าวว่า การออกสลากครั้งนี้ ธนาคารออมสินต้องการระดมเงิน 50,000 ล้านบาท เพื่อรองรับการปล่อยสินเชื่อโครงการต่างๆ ของธนาคาร